als_Latn dik_Latn sag_Latn
Tregime të shkurtra në funksion të pajtimit në Ballkan
Pajtimi pas luftës dhe dhunës në vendet e ish-Jugosllavisë, veçanërisht në periudhën prej vitit 1991 deri më 2001, është tema e konkursit rajonal për tregime të shkurtra.
Ky konkurs është hapur për herë të parë dhe ka për qëllim që të krijojë një urë lidhëse, e konkurrentë mund të jenë ata që shkruajnë në gjuhën shqipe, maqedonase, boshnjake, malaziase, kroate dhe serbe. Kjo garë do të jetë e hapur deri më 6 shtator dhe organizohet nga organizata “Biber” në bashkëpunim me Qendrën për Aksion të Padhunshëm Sarajevë-Beograd. Në komunikatën e lëshuar nga kjo organizatë thuhet se “thirrja u referohet autorëve dhe autoreve të afirmuara, si dhe atyre të cilët nuk kanë botuar deri më tani”. Ndërsa në përzgjedhjen e fituesve do të përkujdeset juria në përbërje prej Doruntina Bashës, Faruk Shehiqit dhe Bojan Krivokapiqit. Nga ky konkurs do të dalin tre fituesit më mirë dhe do të shpërblehen me të holla. Vendi i parë shpërblehet me 800 euro, i dyti me 600, ndërsa i treti me 400.
Ivana Franoviq, pjesë e ekipit të “Biber” me seli në Beçej të Vojvodinës, ka thënë për gazetën se prapa këtij konkursi ekziston edhe një qëllim i madh. Sipas saj, ideja bazike e kësaj gare është promovimi i pajtimit të popujve të Ballkanit.
“Të promovojmë pajtimin dhe përballjen me të kaluarën, kontributin në kulturën e të lexuarit dhe përkthyerit të letërsisë së fqinjëve tanë dhe të kontribuojmë në kulturën e bashkëpunimit ndërkufitar”, ka thënë Franoviq. Sipas saj, kultura dhe arti mund të ndihmojnë që të tejkalohen kufijtë dhe të thyhen barrierat. Ajo ka thënë se eksperienca në ndërtimin e paqes ka treguar se shoqëritë e Ballkanit janë të ngujuara në të kaluarën dhe kjo situatë pengon që të ecet përpara.
“Është e vështirë të gjendet një mënyrë konstruktive e përballjes me një të kaluar të dhimbshme dhe një trashëgimi e dhimbshme të së kaluarës. Është e vështirë të jetohet me dhimbjen dhe të shmangen padrejtësitë e shkaktuara nga të tjerët”, ka thënë Franoviq, tek ka shtuar se kjo është arsyeja përse ballkanasit janë të mbështjellë me urrejtje. Sipas saj, kjo nuk ndodh për shkak se disa njerëz apo disa shtete janë të këqij, por sepse shumica nuk dinë si të sillen dhe mos t’i lëndojnë të tjerët.
“Ne kemi për qëllim që të kontribuojmë që njerëzit të cilët jetojnë në këtë rajon, qofshin ata serbë, shqiptarë, maqedonas, boshnjakë apo kroatë, të mos e frikësojnë njëri-tjetrin dhe të mos e trajtojnë njëri-tjetrin si kërcënim. Ne e kuptojmë pajtimin si një mënyrë që të heqim dorë nga urrejtja, si mënyrë për të kërkuar drejtësi”, ka thënë Franoviq.
Me këtë konkurs, Franoviq ka thënë se mëtojnë që të krijojnë një mentalitet më ndryshe edhe tek shkrimtarët. Kështu, duke krijuar tregime të cilat më pas do të bëhen mjet inspirimi për të tjerët.
“Arti dhe letërsia mund të luajnë një rol shumë të rëndësishëm për këtë. E kjo është arsyeja përse ne u kemi bërë thirrje shkrimtarëve që të mendojnë për pajtimin në një mënyrë më kreative dhe të na inspirojnë me tregime që tejkalimi i paragjykimeve ekzistuese dhe armiqësive të thella është i mundshëm”, ka thënë Franoviq. (INA)
Mogherini në Prishtinë e Beograd, anashkalohet ShkupiPërfaqësuesja e Lartë e Bashkimit Evropian për Politikë të Jashtme, Federica Mogherini prej sot po qëndron në Ballkan, ndërsa agjenda e saj anashkalon Shkupin. ...
- “Bombat politike” të Kallashit më të rrezikshme se të Zaevit – Kalosh Çeliku
- Të hënënin nisin negociatat midis VMRO dhe LSDM në Bruksel
- Traktati ekonomik mes shqiptarëve – Muhamer Pajaziti
- Konfirmohet partneriteti strategjik politiko - ekonomik me Rusinë
- BDI kërkon të jetë pjesë e dialogut për dalje nga kriza
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- BDI kërkon të jetë pjesë e dialogut për dalje nga kriza (11)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn